Държавен вестник, бр. 60, 2017 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  60
говците на едро, както и за отпуснатите от 
аптеките лекарствени продукти, съдържащи 
наркотични вещества;
20. изготвя и представя в Международния 
съвет за контрол на наркотиците годишни 
статистически отчети за произведените, пре-
работените, продадените в страната, съхра-
няваните, внесените и изнесените количества 
наркотични вещества, годишни статистически 
отчети за количествата иззети и унищожени 
растения и наркотични вещества – обект на 
незаконен трафик, годишни планови оценки 
на количествата наркотични вещества за 
медицински и научни цели и тримесечни 
статистически отчети за внос и износ на 
наркотични вещества;
21. участва в комисии по унищожаване на 
незаконно придобити растения и наркотични 
вещества и техните препарати;
22. създава и поддържа списъци, регистри 
и други бази данни, свързани с дейността на 
дирекцията, в случаите, предвидени в закон;
23. организира и участва в проверки и в 
разглеждането на предложения и сигнали, 
свързани с дейността на дирекцията.
Чл. 36. Дирекция „Планиране, анализ и 
контрол“:
1. събира и обобщава информация от всички 
информационни масиви и бази данни, адми-
нистрирани в системата на Министерството, 
с цел разработване на анализи, стратегии и 
планове в областта на здравеопазването; 
2. анализира макроикономическите показа-
тели, състоянието на отрасъла и тенденциите 
в неговото развитие; 
3. определя и анализира външни и вътрешни 
фактори на влияние върху системата на здра-
веопазването с цел улесняване вземането на 
оперативни решения и оценка на рисковете;
4. идентифицира и разработва стратегичес­
ки цели, изискващи дългосрочно планиране 
в здравеопазването, предвижда тенденциите 
за развитие, както и интегрирането им в 
конкретен стратегически документ; 
5. координира дейности за постигане на 
съгласуваност и обвързаност при формулира-
нето на политики за развитие на здравеопаз-
ването, приоритети, цели и мерки за тяхната 
реализация;
6. подпомага дефинирането на ежегодните 
цели и приоритети на Министерството в съ-
ответствие с програмата на правителството 
и с други стратегически документи;
7. изготвя ежегоден доклад за дейността на 
Министерството и подчинените му структури;
8. участва в разработването на планове и 
програми, свързани с финансирането и отчи-
тането на разходите в търговските дружества 
с държавно участие в капитала;
9. събира, обобщава и анализира инфор-
мация от държавните и общинските лечебни 
заведения за болнична помощ – търговски 
дружества, необходима за изготвянето на 
бюджетните прогнози и отчети;
10. анализира разходите/приходите в тър-
говските дружества с държавно участие в 
капитала към министъра и проследява и 
анализира информацията, свързана с просро-
чените задължения на търговските дружества 
с държавно участие в капитала и на тези с 
общинско участие в капитала.
Чл. 37. Дирекция „Международни дей-
ности“:
1. подпомага министъра при планиране, 
организиране и изпълнение на задълженията 
му, свързани с координацията и членството 
в Европейския съюз;
2. организира, координира и контролира 
изпълнението на цялостната работа на Минис-
терството по въпросите на Европейския съюз;
3. координира изготвянето на становища 
и позиции на Република България от ком-
петентността на министъра и участието от 
българска страна в редовните заседания на 
Съвета на Европейския съюз по заетост, со-
циална политика, здравеопазване и защита 
на потребителите, както и участието в нефор-
малните заседания на Съвета на министрите 
на Европейския съюз по здравеопазване;
4. координира и участва в подготовката 
на позиции, рамкови позиции, указания, ана-
лизи, информации и становища във връзка с 
участието на българската страна в работата 
на институциите на Европейския съюз от 
компетентност на Министерството; 
5. поддържа оперативни контакти по въп­
росите, свързани с членството в Европейския 
съюз, чрез Постоянното представителство на 
Република България към Европейския съюз, 
с институциите на Европейския съюз, както 
и с институции на държавите – членки на 
Европейския съюз;
6. осъществява нотификацията пред Евро-
пейската комисия на новоприетите български 
нормативни актове, въвеждащи актове на 
Европейския съюз в областта на здравеопаз-
ването; 
7. координира участието на представители 
на Министерството в заседания на съответни-
те работни групи, комитети и други работни 
форуми към Съвета на Европейския съюз и 
Европейската комисия; 
8. участва в работата на Съвета по евро-
пейските въпроси и ръководи и администрира 
дейността на съответната работна група към 
него, като подпомага компетентните минис-
терства, агенции и други администрации 
при разработването и осъществяването на 
политиката в областта на здравеопазването;